བྲག་བརྐོས་རི་མོ་དེ་དག་ནི་གནམ་མཚོའི་ཕྱོགས་དྲུག་གི་ས་གནས་བྲག་ཕུག་དང་བྲག་ངོས་མ་འདྲ་ཁག་ནས་རྙེད་འདུག་ལ།དེ་ཡང་དེའི་ཁྲོད་ཀྱི་རི་མོ་འགའ་ཤས་ཤིག་དེ་དང་བར་ཐག་ངེས་ཅན་ལྡན་པའི་ས་ནས་རྙེད་པ་ཡིན་འདུགདེ་ཡང་སྤྱིར་བཏངས་མ་ཡིན་པའི་བྲག་བརྐོས་རི་མོའི་སྒྱུ་རྩལ་དེ་དག་དུས་ཡུན་ངེས་ཅན་ཞིག་ཏུ་རྙེད་སོན་མ་བྱུང་བའང་རྒྱུ་མཚན་འདི་ཡིན་སྐོར་བརྗོད་འདུགབྲག་བརྐོས་རི་མོ་འདི་དག་ཁྲོད་དུ་ངེས་ཟིན་ཐུབ་པའི་རི་མོ་གསལ་ཅན་༤༥༠ལྷག་དང་།ད་དུང་ལྕགས་བརྐོས་ཡི་གེ་དང་གཡུང་དྲུང་གི་རི་མོ་སོགས་ཀྱང་འབོར་ཆེན་ཡོད་འདུགདེ་ཡང་ཆུང་དྲག་པའི་རི་མོ་དང་ཆ་མི་ཚང་བའི་བྲག་བརྐོས་རི་མོ།གང་ཡིན་དབྱེ་འབྱེད་དཀའ་བའི་ཐིག་རིས།ཁྲ་ཐིག་དང་བྲིས་རྟགས་སོགས་ཡོངས་གཟུགས་རིས་༢༠༠༠ལྷག་ཅིག་འདུག་ལ།བྱང་ཐང་གི་འབྲོག་པའི་རིག་གནས་སྒྱུ་རྩལ་ལ་རྒྱུས་ལོན་དང་གསལ་འབྱེད་བྱེད་པར་རིན་ཐང་ངེས་ཅན་ལྡན་ཡོད་སྐོར་བརྗོད་འདུག